Die stadsraad sal binnekort samesprekings voer met die nasionale regering om die huidige waterbeperkings te bespreek. Die Kaapstadse Metro sê hulle sal in die toekoms ook permanente ontsoutingsaanlegte oorweeg. Die stad het 'n aantal tydelike ontsoutingsaanlegte gebou om die impak van die onlangse droogtesituasie te help verlig.
Swak kommunikasie deur die stadsraad van Kaapstad en politieke opportunisme het die skuld gekry vir die onsekerheid wat die afgelope paar maande soos ’n swaard oor die koppe van Stad Kaapstad se inwoners gehang het.
Skaars twee maande gelede het die Wes-Kaap slegs 14% drinkbare water in sy damme oor gehad. Na die onlangse reën het die damvlakke aansienlik gestyg en is reeds voller as verlede jaar die tyd met nog ’n groot deel van die reënseisoen wat voorlê.